ཡབ་ཨབ་ར་ཧམ་གྱི་གདུང་བརྒྱུད་ལས་སྦེ་རྒྱལཔོ་ད་བིད་དང་རྒྱལཔོ་ད་བིད་ཀྱི་གདུང་བརྒྱུད་ལས་སྦེ་སྲས་ཡེ་ཤུ་ཁིརཱིས་ཀྱི་གདུང་བརྒྱུད་ཀྱི་ཐོ་ཡིག་གཅིག་འབྲི་ནི་ཨིན།ཨབ་ར་ཧམ་གྱི་བུ་ཨི་སག་ཨི་སག་གི་བུ་ཡ་ཀོབ།ཡ་ཀོབ་ཀྱི་བུ་ཡུ་ད་དང་ཁོ་གི་སྤུན་ཆ་ཚུ།ཡུ་ད་གི་བུ་ཕེ་རཱེས་དང་ཟེ་ར་ཁོང་གཉིས་ཀྱི་ཨའི་དེ་ཐ་མཱར།ཕེ་རཱེས་ཀྱི་བུ་ཧཱེས་རཱོན།ཧཱེས་རཱོན་གྱི་བུ་ཨ་རམ།ཨ་རམ་གྱི་བུ་ཨ་མི་ན་དབ།ཨ་མི་ན་དབ་ཀྱི་བུ་ན་ཤཱོན།ན་ཤཱོན་གྱི་བུ་སཱེལ་མཱོན།སཱེལ་མཱོན་དང་རེ་ཧབ་ཀྱི་བུ་བོ་ཨཱཛ།བོ་ཨཱཛ་དང་རུད་ཀྱི་བུ་ཨོ་བཱེད།ཨོ་བཱེད་ཀྱི་བུ་ཇེ་སི།དེ་ལས་ཇེ་སི་གི་བུ་རྒྱལཔོ་ད་བིད།རྒྱལཔོ་ད་བིད་དང་ཧེ་མ་ཨུ་རའི་ཡ་གི་ཨམ་སྲུ་འབད་མི་བེད་ཤི་བ་གི་བུ་སོ་ལོ་མཱོན།སོ་ལོ་མཱོན་གྱི་བུ་རེ་ཧོ་བོ་ཨམ།རེ་ཧོ་བོ་ཨམ་གྱི་བུ་ཨ་བི་ཡ།ཨ་བི་ཡ་གི་བུ་ཨ་སཕ།ཨ་སཕ་གི་བུ་ཡེ་ཧོ་ཤ་ཕཱད།ཡེ་ཧོ་ཤ་ཕཱད་ཀྱི་བུ་ཡོ་རམ།ཡོ་རམ་གྱི་བུ་ཨུ་ཟའི་ཡ།ཨུ་ཟའི་ཡ་གི་བུ་ཇོ་ཐམ།ཇོ་ཐམ་གྱི་བུ་ཨེ་ཧཱཛ།ཨེ་ཧཱཛ་གི་བུ་ཧེ་ཟེ་ཀི་ཡ།ཧེ་ཟེ་ཀི་ཡ་གི་བུ་མ་ན་སེ།མ་ན་སེ་གི་བུ་ཨ་མཱོན།ཨ་མཱོན་གྱི་བུ་ཡོ་སིའ།ཡོ་སིའ་གི་བུ་ཡེ་ཁོ་ནིའ་དང་ཁོ་གི་སྤུན་ཆ་ཚུ་ཡ་ཧུ་ད་པ་ཚུ་ལེ་ཤ་ལུ་བ་བི་ལཱོན་པ་ཚུ་གིས་འཁྱིད་དེ་ཁོང་གི་དབང་འོག་ལུ་བཞག་པའི་དུས་ལུ་སྐྱེས་སྐྱེསཝ་ཨིན་མས།ཁོང་བ་བི་ལཱོན་གྱི་དབང་ལས་ཐར་བའི་ཤུལ་ལས་ཡེ་ཁོ་ནིའ་གི་བུ་ཤེ་ཨཱལ་ཏི་ཨཱེལ་སྐྱེས་སྐྱེསཝ་ཨིན་མས།ཤེ་ཨཱལ་ཏི་ཨཱེལ་གྱི་བུ་ཟེ་རུ་བ་བཱེལ།ཟེ་རུ་བ་བཱེལ་གྱི་བུ་ཨ་བི་ཧུད།ཨ་བི་ཧུད་ཀྱི་བུ་ཨེ་ལི་ཨ་ཀིམ།ཨེ་ལི་ཨ་ཀིམ་གྱི་བུ་ཨ་ཟཱོར།ཨ་ཟཱོར་གྱི་བུ་ཟ་དོགཟ་དོག་གི་བུ་ཨེ་ཁིམ།ཨེ་ཁིམ་གྱི་བུ་ཨེ་ལི་ཧུད།ཨེ་ལི་ཧུད་ཀྱི་བུ་ཨེ་ལི་ཨ་ཟཱར།ཨེ་ལི་ཨ་ཟཱར་གྱི་བུ་མ་ཐཱན།མ་ཐཱན་གྱི་བུ་ཡ་ཀོབ།དེ་ལས་ཡ་ཀོབ་ཀྱི་བུ་ཡོ་སེབ།ཡོ་སེབ་ཀྱི་ཨམ་སྲུ་མཱིར་ཡམ།མཱིར་ཡམ་ལས་སྲས་ཡེ་ཤུ་འཁྲུངས་ནུག་ཡེ་ཤུ་དེ་ལུ་དཀོན་མཆོག་གིས་བཙག་འཐུ་མཛད་མི་ཁིརཱིས་ཟེར་ཡང་ཞུཝ་ཨིན།འདི་བཟུམ་སྦེ་ཨ་ནི་གདུང་བརྒྱུད་ཀྱི་ཐོ་ནང་ཨབ་ར་ཧམ་ལས་རྒྱལཔོ་ད་བིད་ཚུན་ཚོད་ལུ་རིགས་བརྒྱུད་བཅུ་བཞི་དང་རྒྱལཔོ་ད་བིད་ལས་ཁོང་ཡ་ཧུ་ད་པ་ཚུ་བ་བི་ལཱོན་གྱི་དབང་གི་འོག་ལུ་བཞག་མིའི་ཚུན་ཚོད་ལུ་རིགས་བརྒྱུད་བཅུ་བཞི་དེ་ལས་བ་བི་ལཱོན་གྱི་དབང་གི་འོག་ལུ་བཞག་པའི་ཚེ་ལས་འགོ་བཙུགས་ཏེ་ཁིརཱིས་ཚུན་ཚོད་ལུ་རིགས་བརྒྱུད་བཅུ་བཞི་ཨིན་མས།།ཡེ་ཤུ་ཁིརཱིས་ཨ་ནི་བཟུམ་སྦེ་སྐུ་འཁྲུངས་འཁྲུངསམ་ཨིན་མས་ཁོ་མ་འཁྲུངས་པའི་ཧེ་མ་ཡུམ་མཱིར་ཡམ་ཡོ་སེབ་དང་གཅིག་ཁར་གཉེན་བརྐྱབ་ནི་སྦེ་ཁ་ཚིག་བྱིན་ཚརཝ་ཨིན་མས་དེ་འབདཝ་ད་ན་ཆུང་མཱིར་ཡམ་གཉེན་མ་རྐྱབ་པའི་ཧེ་མ་ལས་དམ་པའི་ཐུགས་ཉིད་ཀྱི་ཐོག་ལས་སྦེ་ཨ་ལོ་སྐྱེ་ནི་ཆགས་ནུགདེ་ལས་མཱིར་ཡམ་གྱི་རྨགཔ་ཡོ་སེབ་མི་ཆོས་སེམས་ཆེ་ཏོག་ཏོ་གཅིག་ཨིན་མས་མོ་ལུ་མི་འཛོམས་སར་བློ་བཙོང་ནིའི་སེམས་མེདཔ་ཨིན་མས་དེ་འབདཝ་ལས་ཁུ་སིམ་སི་སྦེ་གཉེན་མི་བརྐྱབ་ནི་སྦེ་མནོ་བསམ་བཏང་ནུགཁོ་དེ་སྦེ་མནོ་བསམ་བཏང་སྟེ་གཉིད་ལོག་སོངམ་ད་ཁོ་གི་རྨི་ལམ་ནང་གཙོ་བོ་གི་ཕོ་ཉ་གཅིག་བྱོན་སྦེ་དབའེ་རྒྱལཔོ་ད་བིད་ཀྱི་རིགས་བརྒྱུད་ཡོ་སེབ་ཁྱོད་མཱིར་ཡམ་ལུ་ཁྱོད་ཀྱི་ཨམ་སྲུ་སྦེ་ལེན་ནིའི་དོན་ལུ་མ་འདྲོག་ག་ཅི་སྨོ་ཟེར་བ་ཅིན་མོ་གི་མངལ་ནང་ཡོད་མིའི་ཨ་ལོ་འདི་དམ་པའི་ཐུགས་ཉིད་ཀྱི་ཐོག་ལས་གནས་གནསཔ་ཨིན།མོ་གིས་སྲས་གཅིག་འཁྲུང་འོང་ཁྱོད་ཀྱིས་ཁོ་གི་མཚན་ཡེ་ཤུ་ཟེར་བཏགས་ཕུལ་དགོ་ག་ཅི་སྨོ་ཟེར་བ་ཅིན་ཁོ་གིས་ཁོ་རའི་མི་རིགས་ཚུ་སྡིག་པའི་ནང་ལས་སྐྱབས་མཛད་ནི་ཨིན་ཟེར་གསུངས་ནུགད་དེ་ཚུ་ག་ར་ཧེ་མ་གཙོ་བོ་གིས་ལུང་སྟོན་པ་ལུ་དེ་སྦེ་གསུངསམ་བཞིན་དུ་གྲུབ་ནིའི་དོན་ལུ་བྱུང་ནུགནམ་ཡང་ལུས་འབྲེལ་མ་འབད་མི་ན་ཆུང་མ་གཅིག་ལུ་ཨ་ལོ་ཆགས་ཏེ་སྲས་གཅིག་འཁྲུང་འོང་ཁོ་གི་མཚན་ཨེ་མ་ནུ་ཨཱེལ་ཟེར་ཞུ་འོང་ཨེ་མ་ནུ་ཨཱེལ་ཟེར་མི་འདི་དཀོན་མཆོག་ང་བཅས་དང་གཅིག་ཁར་བཞུགས་ཡོད་ཟེར་བའི་དོན་དག་ཨིན།དེ་ལས་ཡོ་སེབ་གཉིད་ཚོརཝ་ད་གཙོ་བོ་གི་ཕོ་ཉ་གིས་གསུངསམ་བཞིན་དུ་མཱིར་ཡམ་ལུ་ཁོ་རང་གི་ཨམ་སྲུ་སྦེ་ལེན་ཏེ་འཁྱིད་སོང་ནུགདེ་འབདཝ་ད་མོ་ལས་སྲས་འདི་མ་འཁྲུངས་ཚུན་ཚོད་ཁོ་མོ་དང་ལུས་འབྲེལ་རྩ་ལས་རང་མ་འབད་བར་སྡོད་ནུག་དེ་ལས་ཁོ་གིས་སྲས་ཀྱི་མཚན་ཡང་ཡེ་ཤུ་ཟེར་བཏགས་ཕུལ་ནུག།